

 বঙ্গবন্ধু

- মোঃ আলমগীর হোসেন হাওলাদার

বঙ্গবন্ধু মানে- ছোট বেলার সেই খোকা,

গরীব দুঃখী মানুষের পাশে, সহায় হয়ে থাকা।

বঙ্গবন্ধু মানে- স্কুলগামী সেই কিশোর,

জনতার অধিকার আদায়ে যে সোচ্চার-তৎপর।

বঙ্গবন্ধু মানে- সেই সত্যের উচ্চারণ,

দমিয়ে রাখতে পারে নি যাকে দমন-নিপীড়ন।

বঙ্গবন্ধু মানে- সেই বজ্র কণ্ঠস্বর,

মন্ত্রে যার মুগ্ধ হতো স্বয়ং ঈশ্বর।

বঙ্গবন্ধু মানে- সেই একটি আহ্বান,

অত্যাচারীর প্রাসাদ চূর্ণে জনতার ঐক্যতান।

বঙ্গবন্ধু মানে- স্বাধীনতার এক নাম,

আবালবৃদ্ধবনিতার মুক্তির সংগ্রাম।

বঙ্গবন্ধু মানে- সেই স্বপ্নের বাংলাদেশ,

ক্ষুধা দারিদ্র্য দুঃখ কান্নার থাকবে না যেথা লেশ।

বঙ্গবন্ধুর স্বপন- সেই উচ্চ আসন,

উন্নত শি রে বিশ্বদরবারে বাঙালি করবে শাসন।

বঙ্গবন্ধু মানে- সংকটে হালধারক,

শিক্ষা-দীক্ষা গুরু, পথ নির্দেশক।

বঙ্গবন্ধু মানে- সামনে চলার প্রেরণা,

শিশু কিশোর যুবার আদর্শ ঠিকানা।

(লেখক: প্রধান শিক্ষক, নওয়াপাড়া সরকারি প্রাথমিক বিদ্যালয়, বাগেরহাট সদর)